รัฐบาลไทย-ข่าวทำเนียบรัฐบาล-  “เฉลิมชัย” มอบของขวัญปีใหม่ ภาคเหนือ-อีสาน เดินหน้า 83 โครงการ ปี 2566
วันพฤหัสบดีที่ 29 ธันวาคม 2565
“เฉลิมชัย” มอบของขวัญปีใหม่ ภาคเหนือ-อีสาน เดินหน้า 83 โครงการ ปี 2566
“เฉลิมชัย” มอบของขวัญปีใหม่ ภาคเหนือ-อีสาน เดินหน้า 83 โครงการ ปี 2566 รับมือการเปลี่ยนแปลงระบบนิเวศแม่น้ําโขง เครือข่ายสภาองค์กรชุมชนลุ่มน้ําโขงชื่นชม “กระทรวงเกษตรฯ – กรมประมง” มุ่งมั่นทํางานจริงจัง
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการบูรณาการป้องกันและแก้ไขปัญหาผลกระทบต่อภาคการเกษตรจากการเปลี่ยนแปลงของแม่น้ําโขง เปิดเผยวันนี้ ภายหลังเป็นประธานการประชุม ครั้งที่ 4/2565 ว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบนโยบายการป้องกันและแก้ไขปัญหาผลกระทบต่อภาคการเกษตรจากการเปลี่ยนแปลงของแม่น้ําโขง โดยทํางานบูรณาการในพื้นที่กลุ่มลุ่มน้ําโขง 7 จังหวัด ในภาคเหนือและภาคอีสาน ร่วมทํางานกับภาคีเครือข่ายสภาองค์กรชุมชน องค์กรปกครองท้องถิ่น หน่วยงานรัฐในจังหวัด ร่วมกับศูนย์เทคโนโลยีและนวัตกรรม (AIC) ประจําจังหวัด โดยที่ประชุมมีมติเห็นชอบแผนการดําเนินงานโครงการตามแผนพัฒนาด้านการประมงในพื้นที่แม่น้ําโขงอย่างยืน จํานวนทั้งสิ้น 83 โครงการ งบประมาณ 13,082,440 บาท ปีงบประมาณ พ.ศ. 2566
ที่ประชุมยังได้หารือและรับทราบในเรื่องอื่น ๆ ได้แก่ 1) แนวทางปฏิบัติในการใช้เครื่องมือจับสัตว์น้ําที่มีประสิทธิภาพสูงในพื้นที่แม่น้ําโขง (อวนลากทับตลิ่ง) จากประกาศกรมประมง เรื่อง กําหนดขนาดช่องตาอวนก้นถุงเครื่องมืออวนลากที่ให้ใช้ทําการประมง พ.ศ. 2558 ลงวันที่ 28 ธ.ค. 2558 ว่า เครื่องมือประมงอวนลากที่มีช่องตาอวนก้นถุงเล็กกว่าขนาดต่ํากว่า 4 ซม. และเป็นเครื่องมือทําการประมงที่ไม่สามารถทําการประมงในที่จับสัตว์น้ําที่เป็นสาธารณสมบัติของแผ่นดินโดยทั่วไปได้ โดยมีข้อยกเว้นที่กรมประมงสามารถอนุญาตให้ใช้เครื่องมือเหล่านี้ทําการประมงเพื่อการศึกษาวิจัยได้ 2) การสร้างทางผ่านปลาในกรณีที่มีการก่อสร้างประตูน้ําปิดกั้น ทางเข้า-ออก ของสัตว์น้ํา ระหว่างแม่น้ําโขงและลําน้ําสาขา กรมประมง ได้มีข้อเสนอว่า ในทุกโครงการก่อสร้างเกี่ยวกับการสิ่งกีดขวางทางน้ําใหม่ที่จะเกิดขึ้นในอนาคต ต้องมีการศึกษาและก่อสร้างทางผ่านปลาทุกโครงการเพื่อลดผลกระทบที่จะเกิดขึ้นกับสัตว์น้ํา ในส่วนฝายเดิมหรือฝายเก่าที่เกิดขึ้นแล้ว ให้พิจารณาถึงความเป็นไปได้ที่จะดําเนินการศึกษาหรือออกแบบโดยอาศัยข้อมูลต่าง ๆ และความร่วมมือจากกรมประมง เพื่อให้ทางผ่านปลาที่จะเกิดขึ้นนั้นมีประสิทธิภาพและคุ้มค่ามากที่สุด
3) การสร้างทางผ่านปลาในกรณีที่มีการก่อสร้างประตูน้ําปิดกั้นทางเข้า-ออกของสัตว์น้ํา ระหว่างแม่น้ําโขงและลําน้ําสาขา ในปีงบประมาณ พ.ศ. 2565 กรมประมงได้รับงบประมาณจากกรมชลประทาน จํานวน 500,000 บาท เพื่อศึกษารูปแบบทางผ่านปลา โครงการประตูระบายน้ําบ้านวังชัน จังหวัดปราจีนบุรี ซึ่งได้ทําการศึกษาชนิดพันธุ์ปลา ปริมาณปลาที่พบ และข้อมูลอุทกวิทยาของแม่น้ําปราจีนบุรี ทั้งนี้ กรมประมง จะจัดทํารายงานเสนอ เพื่อประกอบการตัดสินใจออกแบบทางผ่านปลาที่เหมาะสม รวมถึงการจัดการควบคุมการเปิด-ปิดประตูระบายน้ํา 4) แนวทางการเพาะพันธุ์ปลาบึก เพื่อปล่อยในแหล่งน้ําธรรมชาติ วิธีการที่จะให้ผลดีที่สุดและมีผลกระทบต่อพันธุกรรมของประชากรธรรมชาติไม่มาก คือ การดําเนินการในลักษณะระบบเพาะพันธุ์เคลื่อนที่ (Mobile - Hatchery ) เป็นการนําพ่อแม่ปลาที่มีความพร้อมในการเพาะพันธุ์ที่จับจากแม่น้ําโขงในช่วงฤดูการอพยพขึ้นมาวางไข่ของปลาชนิดต่าง ๆ มาเพาะพันธุ์และปล่อยลูกปลาที่ได้กลับสู่แม่น้ําโขงโดยไม่มีการอนุบาลจนเจริญเติบโต 5) ในด้านความแปรปรวนทางพันธุกรรมจากการนําพลับพลึงแม่น้ําโขงที่ได้จากการเพาะเลี้ยงเนื้อเยื่อกลับไปปลูกในธรรมชาติ จะทําให้เกิดความแปรปรวนทางพันธุกรรม หากมีการนําต้นพันธุ์ที่กรมประมงผลิตได้จากห้องปฏิบัติการไปปลูกคืนถิ่นเดิม จะไม่เป็นการก่อให้เกิดความแปรปรวนทางพันธุกรรมแต่อย่างใด โดยกรมประมง ได้ดําเนินการตามแผนการนําต้นพันธุ์พลับพลึงแม่น้ําโขงที่กรมประมงผลิตได้จากห้องปฏิบัติการนําไปปลูกคืนถิ่น ในพื้นที่ตําบลบ้านม่วง อําเภอสังคม จังหวัดหนองคาย และบริเวณหาดคําภีร์ อําเภอปากชม จังหวัดเลย
ที่ประชุม ยังได้รับทราบ (1) รายงานความก้าวหน้าการดําเนินการของคณะอนุกรรมการขับเคลื่อนเพื่อพัฒนาการเกษตรในพื้นที่แม่น้ําโขงอย่างยั่งยืนทบทวนแผนพัฒนาการเกษตร ในพื้นที่แม่น้ําโขงอย่างยั่งยืนระดับจังหวัด ปี 2566 – 2570 โดยวิเคราะห์ผลกระทบที่เกิดจากการเปลี่ยนแปลงระบบนิเวศแม่น้ําโขง สถานการณ์ปัจจุบัน และความต้องการจากผู้มีส่วนได้เสีย จัดลําดับความสําคัญของกลุ่มเป้าหมายโดยให้ความสําคัญกับกลุ่มพื้นที่ที่มีพื้นที่ติดแม่น้ําโขงเป็นลําดับแรก ทั้งนี้ สํานักงานปลัดกระทรวงเกษตรและสหกรณ์ ได้จัดทําสรุปแผนงานและโครงการภายใต้แผนพัฒนาการเกษตรในพื้นที่แม่น้ําโขงอย่างยั่งยืนระดับจังหวัด ปี 2566 – 2570 (ฉบับทบทวน) เรียบร้อยแล้ว และนําเสนอปลัดกระทรวงเกษตรและสหกรณ์ เพื่อลงนามหนังสือถึงหน่วยงานที่เกี่ยวข้องเพื่อพิจารณาบรรจุไว้ในคําของบประมาณประจําปีต่อไป และ (2) รายงานผลการดําเนินงานโครงการและกิจกรรม ด้านการประมงในพื้นที่แม่น้ําโขง ปีงบประมาณ พ.ศ. 2565 จํานวนโครงการ 23 โครงการ จํานวนงบประมาณ 9,204,796 บาท
โดยคณะกรรมการฯ มีมติให้การสนับสนุนการศึกษาดูงานโครงการสัมมนาสร้างความเข้มแข็งในการบริหารจัดการชุมชนเพื่อการมีส่วนร่วมในการบริหารจัดการทรัพยากรสัตว์น้ําในพื้นที่ แม่น้ําโขง ภายในโครงการผู้เข้าร่วมสัมมนาจะได้รับองค์ความรู้และประสบการณ์ไปปรับใช้ในการบริหารจัดการทรัพยากรสัตว์น้ํา และการรวมกลุ่มกันผลิต อันจะส่งผลต่อการเพิ่มประสิทธิภาพของการร่วมกันบริหารจัดการทรัพยากรให้เกิดความยั่งยืน ทั้งนี้ คณะกรรมการฯ จะลงพื้นที่ดูงานร่วมกัน ณ ศูนย์วิจัยและพัฒนาการเพาะเลี้ยงสัตว์น้ําจืดนครพนม จังหวัดนครพนม ภายในเดือนกุมภาพันธ์ พ.ศ. 2566
ทั้งนี้ ผู้แทนเครือข่ายสภาองค์กรชุมชนลุ่มน้ําโขง 7 จังหวัดได้กล่าวขอบคุณและชื่นชมกระทรวงเกษตรฯ และกรมประมง สําหรับการสนับสนุนกิจกรรมต่าง ๆ และการทํางานร่วมมือกันอย่างมุ่งมั่นทํางานจริงจังเกินคาดหมายตลอดปี 2565 ที่ผ่านมา
สําหรับคณะกรรมการบูรณาการป้องกันและแก้ไขปัญหาผลกระทบต่อภาคการเกษตรจากการเปลี่ยนแปลงของแม่น้ําโขงครั้งที่ 4/2565 ผ่านระบบการประชุมออนไลน์ zoom cloud meeting และมีการจัดประชุม ณ ห้องประห้องประชุม 123 กระทรวงเกษตรและสหกรณ์ โดยมีคณะกรรมการ และผู้ทรงคุณวุฒิ อาทิ นายประพันธ์ ลีปายะคุณ รองอธิบดีกรมประมง นายธเนศ พุ่มทอง ผู้อํานวยการกองวิจัยและพัฒนาการเพาะเลี้ยงสัตว์น้ําจืด นายเทวินทร์ นรินทร์ ผู้อํานวยการสํานักกฎหมาย ผู้แทนผู้อํานวยการสํานักแผนงานและโครงการพิเศษ สํานักงานปลัดกระทรวงเกษตรและสหกรณ์ ผู้แทนกรมส่งเสริมการเกษตร ผู้แทนกรมปศุสัตว์ นางสาวอ้อมบุญ ทิพย์สุนา กรรมการผู้ทรงคุณวุฒิด้านการประมงน้ําจืด นายมนตรี จันทวงศ์ ที่ปรึกษาสมาคมเครือข่ายสภาองค์กรชุมชนลุ่มน้ําโขง 7 จังหวัดภาคอีสานนายอภิสิทธิ์ สุนทราวิรัตน์ ตัวแทนองค์กรชุมชนลุ่มน้ําโขงจังหวัดเลย โดยมี นายพิสิฐ ภูมิคง นักวิชาการประมงชํานาญการพิเศษ กองวิจัยและพัฒนาประมงน้ําจืด เป็นเลขานุการการประชุม